##### 7. Koncepcia rozvoja Základnej školy v Lábe

**7. 1. Vízia**

Oficiálnym dokumentom, ktorý predstavuje víziu ďalšieho rozvoja výchovy a vzdelávania v Slovenskej republike, je Národný program výchovy a vzdelávania v SR na najbližších 15 až 20 rokov - MILÉNIUM, prijatý a schválený Národnou radou SR a vládou Slovenskej republiky v roku 2002.

Dokument sa zaoberá mnohými dôležitými oblasťami výchovy a vzdelávania detí, ale aj dospelých občanov SR. Jeho základnou filozofiou je, že absolventi si musia zo škôl odniesť aj trvalejšie hodnoty ako sú vedomosti. Trvalejšími hodnotami sú postoje, záujmy, motivácia, hodnotový systém, rozvinuté schopnosti a zručnosti. Pre výchovno-vzdelávaciu činnosť to znamená premeniť tradičné encyklopedické vedomosti a memorovanie na tvorivo-humánnu výchovu a vzdelávanie, rozvíjať tvorivé schopnosti žiakov, ich tvorivé myslenie, schopnosť riešiť problémy. S víziou tohto dokumentu sa stotožňuje vízia školy, ktorá vychádza z Koncepcie rozvoja škôl a školských zariadení, zo Školského vzdelávacieho programu. Nevyhnutné je pritom poznať školské prostredie, sociálnu klímu, zloženie žiackeho kolektívu, odbornosť a kvalifikovanosť pedagógov, požiadavky rodičov. Ak sa chceme maximálne priblížiť základnej myšlienke Milénia, musíme vnímať vonkajšie aj vnútorné vplyvy, ktoré pôsobia na život školy.

Zo systémového hľadiska predpokladá zmeny v niekoľkých oblastiach:

1. Zmeniť filozofiu výchovy a vzdelávania.

2. Zmeniť obsah vzdelávania.

3. Zmeniť prípravu a ďalšie vzdelávanie učiteľov.

4. Zmeniť metódy výchovy.

Vo výchove a vzdelávaní je nevyhnutné zabezpečiť, aby si žiak osvojil kľúčové kompetencie. Škola by mala reagovať na zmeny v živote a v spoločnosti, čím sa vytvárajú nové podmienky pre výchovu a vzdelávanie. Tieto podmienky môžu byť pozitívne, ale i negatívne. Škola by mala byť pripravená na ne reagovať, to znamená, že ciele a úlohy, ktoré si škola stanoví, sa nebudú môcť uskutočniť v takej podobe, ako boli naplánované, ale budú sa musieť prispôsobiť danej situácii. Pritom sa nesmie zabudnúť na základnú víziu školy, aby žiak získal vzdelanie poskytované základnou školou, počas ktorého sa dôraz kladie na kľúčové kompetencie, t.j. žiak si uvedomuje potrebu učiť sa, komunikovať, tvorivo myslieť riešiť problémy, je zodpovedný, dokáže spolupracovať, stanovuje si ciele a hľadá cestu k ich dosiahnutiu, správa sa kultivovane, je tolerantný a empatický.

**7. 2. Súčasný stav:**

 Základná škola v Lábe je plnoorganizovaná škola, v ktorej je 9 tried. Je jedinou školou v obci. Pozostáva z jednej budovy, ktorá bola pôvodne stavaná pre 5 tried. Za posledných 5 rokov boli dva kabinety prebudované na triedy – ŠKD a počítačovú učebňu. V ostatných 4 rokoch boli vymenené okná na celej budove školy, zrekonštruované osvetlenie v triedach- výmena neónov, vymenené sú školské lavice a stoličky. V 3 triedach je vymenená podlahová krytina, opravená bola strecha a vymenené záchody. Postupne sme začali aj s rekonštrukciou elektroinštalácie. Ku škole patrí aj budova školskej jedálne, ktorá sa nachádza mimo areálu školy. V jedálni sú zamestnané 4 osoby – 2 na 50% úväzok.

V škole je 14 pedagogických a 3 nepedagogickí pracovníci.

Škola má dve oddelenia ŠKD a 4 roky je záujem aj o rannú družinu.

Existencia školy je závislá od počtu žiakov, od ktorého závisí aj množstvo finančných prostriedkov pridelených škole.

V súčasnosti má škola 127 žiakov. Vývoj počtu žiakov je v nasledujúcej tabuľke:

|  |  |  |  |  |  |
| --- | --- | --- | --- | --- | --- |
| Rok | 2008/2009 | 2009/2010 | 2010/2011 | 2011/2012 | 2012/2013 |
| Počet žiakov | 93 | 97 | 111 | 123 | 127 |
| vzrast | 2 | 4 | 14 | 12 | 4 |

Z uvedenej tabuľky vyplýva, počet žiakov za posledných 5 rokov vzrástol. Nie je to spôsobené len demografickým vývojom, ale i zatraktívnením vyučovania, stabilizáciou kvalifikovaného pedagogického zboru, príchodom žiakov zo susednej obce, rozvojom výstavby v obci – príchod nových rodín s malými deťmi.

**7. 3. SWOT ANALÝZA – SEBAHODNOTENIE**

Na vytvorenie jednotného koncepčného zámeru je nevyhnutné urobiť swot analýzu, poznať

a zaoberať sa slabými a silnými stránkami školy, vedieť, aké má príležitosti a aké ohrozenia môže očakávať.

***Silné stránky***

* vysoká odbornosť vyučovania,
* 100 % kvalifikovanosť pedagogických zamestnancov
* kvalitne fungujúca tímová práca učiteľov,
* záujem učiteľov o ďalšie vzdelávanie (I. a II. kvalifikačná skúška, IKT,...),
* výchovný systém zameraný na spoluprácu so zákonnými zástupcami žiakov

 a eliminovanie výchovných problémov s deťmi,

* starostlivosť o deti vyžadujúce špecifické podmienky vzdelávania,
* starostlivosť o začlenených žiakov
* projektové aktivity školy a realizácia niekoľkých dlhodobých projektov
* fungujúce športové aktivity
* prezentácia školy na verejnosti
* výborné výsledky žiakov na súťažiach a olympiádach,
* fungujúca práca záujmových útvarov v mimovyučovacom čase,
* spolupráca so SZUŠ – hudobný, výtvarný, odbor v priestoroch školy
* aktivity na získanie mimorozpočtových finančných prostriedkov(2 % dane z príjmov,

 sponzorské príspevky, projekty, zber papiera...).

* pravidelné rekonštrukcie a údržba technického stavu budovy školy
* nadštandardný areál školy, pravidelne udržiavaný

***Slabé stránky***

* materiálno-technické zabezpečenie kabinetov
* morálne a technicky zastarané učebné pomôcky
* potrebná rekonštrukcia školského areálu, vysporiadanie pozemkov, zateplenie budovy
* potrebná rekonštrukcia telocvične
* nedostatočný počet moderných učebníc a učebníc pre školský vzdelávací program
* umiestnenie školskej jedálne v centre obce
* vzdialená autobusová zastávka od školy – pre cestujúcich žiakov je príliš vzdialená

***Príležitosti***

* Získať primeranými racionalizačnými opatreniami optimálne množstvo finančných

 prostriedkov na zabezpečenie výchovno-vzdelávacieho procesu a prevádzky školy,

* výmena pedagogických skúseností,
* v maximálnej miere uspokojovať požiadavky objednávateľov školských služieb, t. j.

 rodičov a ich detí,

* rozšíriť ponuku voliteľných a nepovinných predmetov,
* umožniť ďalšie vzdelávanie učiteľov (metodické centrum, vysoké školy),
* využívať možnosti štrukturálnych a iných fondov,
* vo výchovno-vyučovacom procese využívať existujúcu sieť podporných inštitúcií

 a neziskových mimovládnych organizácií,

* zmeniť školu na centrum vzdelávania, športu a kultúry
* venovať zvláštnu pozornosť výučbe cudzích jazykov a informačným technológiám,
* rozširovať spoluprácu pri výchove a vzdelávaní žiakov ZŠ,

***Riziká***

* demografický pokles populácie,
* zvyšovanie výdavkov na prevádzku,
* nedostatok finančných prostriedkov na osobné náklady a investície,
* nedostatok financií na odmeňovanie pedagogických a nepedagogických

 zamestnancov, ktoré sú vyčlenené v štátnom rozpočte,

* nedostatočné vybavenie odborných učební, tried novými modernými pomôckami,
* inteligenčný potenciál budúcich žiakov,
* nepriaznivá ekonomická situácia v niektorých rodinách,
* nedostatočný záujem zo strany rodičovskej verejnosti,
* nedostatočné priestory na vytváranie nových učební

**7. 4. Strategické ciele:**

* zvýšiť atraktivitu školy pre žiakov, učiteľov, rodičov a širokú verejnosť
* vytvoriť konkurencieschopnú školu vo vzťahu k iným základným školám v okolí
* zvýšiť kvalitu života v škole pre žiakov aj učiteľov
* vychovávať k zdravému životnému štýlu
* zlepšovať výchovno – vzdelávacie výsledky
* eliminovať negatívne vplyvy prostredia
* dosiahnuť silné napojenie rodičov na školu a ich podporu
* vytvoriť nové jasné a účinné vnútroškolské normy v súlade s novou legislatívou

Rozvoj školy z dlhodobého hľadiska má prebiehať v niekoľkých oblastiach:

**7. 4. 1. Dôsledné plnenie výchovno-vzdelávacích cieľov základných škôl** - s tým súvisí aj kontrola zo strany jednotlivých vyučujúcich ale aj vedenia školy.

*Cieľom je* dôsledná kontrola pedagogickej dokumentácie (triedne knihy, triedne výkazy, katalógové listy a iné).

*Prostriedky*

- pri plnení výchovno-vzdelávacích cieľov vychádzať z platných učebných osnov pre

 základné školy

- riadiť sa „Pedagogicko-organizačnými pokynmi Ministerstva školstva Slovenskej

 republiky“, platnými pre daný školský rok

**7. 4. 2. Kvalifikovaní učitelia** - zvyšovanie pedagogických zručností učiteľov podľa zákona č. 317/2009 Z.z. o vzdelávaní pedagogických pracovníkov a ostatnou platnou legislatívou.

*Prostriedky:*

* informovanie učiteľov o ponuke odborných seminárov a prebiehajúcich školeniach v Metodickom centre mesta Bratislavy,
* podpora učiteľov pri snahe zvyšovať si kvalifikáciu, alebo dopĺňať a prehlbovať si svoje vedomosti
* informovanie učiteľov na pracovných poradách o novinkách ktoré sa dejú v školstve, o zmenách v školskej legislatíve a podobne.
* štúdium odbornej literatúry, možnosť získavania informácií z webových stránok MŠ SR a iných materiálov.

**7. 4. 3. Humanita -** škola musí byť prostredie, kde sa žiak, ale aj učiteľ cíti dobre, kde je atmosféra porozumenia, vzájomnej tolerancie. V deťoch treba podporovať prosociálne cítenie, empatiu. V tomto smere im musí byť učiteľ neustále príkladom svojím správaním, konaním a ochotou kedykoľvek deťom pomôcť, ak to potrebujú. Podmienkou sú fungujúce vzťahy medzi učiteľom a žiakom, učiteľmi a žiakmi navzájom, ale ja vzťahy v trojuholníku žiak – rodič- učiteľ.

*Prostriedky:*

- besedy so žiakmi na témy ľudskosť, solidarita, demokracia, ...

- zhotovovanie násteniek na tému humanita, spolupráca, rodina

- výlety a exkurzie, na ktorých si majú možnosť deti uvedomiť čo je to kamarátstvo a

 spolupráca napr. Škola v prírode, Plavecký výcvik, Lyžiarsky výcvik

**7. 4. 4. Informatizácia**

V súlade s Národným programom výchovy a vzdelávania v SR Milénium a s využitím možností školy dosiahnuť čo najvyššiu gramotnosť v oblasti IKT žiakov končiacich povinnú školskú dochádzku v našej škole.

*Prostriedky:*- projekt Infovek
- materiálne a personálne vybavenie školy v tejto oblasti

- vyučovanie informatiky v každom ročníku, (Info. výchova je súčasťou ŠkVP už od 2.roč.)

**7. 4. 5. Integrácia** - vzhľadom na zvyšujúci sa počet detí s poruchami učenia, spávania, detí postihnutých zrakovo, sluchovo atď. v spolupráci s pedagogicko-psychologickou poradňou, učiteľmi a rodičmi integrovať tieto deti do našej školy a podložiť integráciu aj po legislatívnej stránke.

*Cieľom je* vytvoriť tvorivé prostredie pre všetky deti i s poruchami, pripraviť rodičov a učiteľov na prácu s takýmito deťmi, dokončiť integráciu tých detí, ktoré to vyžadujú - to znamená spolu s pedagogicko-psychologickou poradňou a učiteľmi konkrétnych detí vypracovať všetky podklady pre ich integráciu.

*Prostriedky:*

- úzka spolupráca s rodičmi a s pedagogicko-psychologickou poradňou

- vzdelávanie učiteľov v tejto oblasti

- prispôsobiť triedy ako aj vyučovanie

**7. 4. 6. Spolupráca** - žiadna škola nemôže fungovať bez spolupráce s inými subjektmi. Škola musí úzko spolupracovať s obecným úradom - svojim zriaďovateľom, s materskou školou (formou spoločných akcií, otvorených hodín, návštev učiteliek 1. stupňa v materskej škole a iných). Dôležitá je spolupráca školy s orgánmi školskej samosprávy - radou školy, rodičovským združením. V obci fungujú aj iné organizácie, s ktorými škola spolupracuje a naďalej chce svoju spoluprácu rozvíjať - Klub dôchodcov, Športový klub, Hasičský dobrovoľný zbor , Poľovný zväz , Rybársky zväz, Športový klub a iné.

*Cieľom je* zlepšiť komunikáciu medzi obecným úradom ako zriaďovateľom základnej školy a školou, prehĺbiť spoluprácu s materskou školou, s radou školy a rodičovským združením.

*Prostriedky:*

- zvýšenie vzájomnej informovanosti subjektov o svojej činnosti

- prehĺbenie spolupráce a otvorenej komunikácie

- organizovanie spoločných akcií, a tým prehlbovanie spolupráce

**7. 4. 7. Zdravie -** ZŠ v Lábe, napriek tomu, že nemá pridelený certifikát školy podporujúcej zdravie, riadi sa vlastným projektom Zdravá škola

*Cieľom je* vychovať v škole zdravého jedinca po stránke psychickej i fyzickej, v čo najväčšej miere eliminovať možné zdroje úrazov detí na škole.

*Prostriedky:*

- zapojenie sa do projektu Zdravie na školách,

- podporovať na škole mliečne desiate (jogurty),

- zapojenie sa do projektu Danone

- usporiadať akcie ku Dňu mlieka...

**7. 4. 8. Enviromentálna výchova -** v škole fungujú krúžky a zapájame sa do projektov zameraných na enviromentálnu výchovu, v ktorých naďalej bude škola pokračovať a vyhľadávať ďalšie možnosti. V škole tiež nepretržite prebiehajú zberové aktivity –zber tetrapakov, zber papiera, zber elektroodpadu, monočlánkov, ktoré budeme naďalej podporovať, pretože u detí vytvárajú kladný vzťah k životnému prostrediu a v neposlednom rade, zber prináša pre školu financie.

*Cieľ:* vychovať žiaka, ktorého zaujíma stav životného prostredia a nie je mu ľahostajné ako sa správa k životnému prostrediu

*Prostriedky:*

- separovaný zber

- aktivity zamerané na úpravu a starostlivosť o školský areál

- besedy a nástenky na tému životné prostredie a jeho ochrana

- zapájanie sa do projektov Modrá škola, Zelená škola...

**7.4. 9. Aktivity a informovanosť rodičov o nich** - ZŠ sa zapája do mnohých aktivít - fungujú tu krúžky, do ktorých sa deti môžu zapájať v poobedňajších hodinách. Tieto záujmové útvary budeme naďalej podporovať a prispôsobovať ich potrebám a záujmom detí, aby čo najviac vzdelávacích poukazov zostávalo na škole. Škola vydáva školský časopis "SOS prestávka", do ktorého prispievajú žiaci svojimi prácami, prostredníctvom ktorého škola informuje rodičov a širšiu verejnosť o dianí v škole. Netreba zabúdať ani na aktivity, do ktorých by sme viac mohli zapojiť aj rodičov detí, a to formou otvorených dní, rozličných spoločných športových podujatí, volejbalových, futbalových alebo šachových turnajov aj kultúrnych akcií – Deň detí a iných.

*Prostriedky:*

* webová stránka školy
* školský časopis SOS prestávka
* realizácia dňa otvorených dverí na škole